Apostrofas

Apostrofas – neraidinis rašybos ženklas, eilutės viršuje po raidės vaizduojamas kaip kablelis (’), brūkšnelis (') arba kaip bet koks kitas panašus žymuo. Apostrofas pirmąkart pavartotas 1530 m. prancūzų kalboje kaip praleistos raidės ženklas ()  ( l'heure vietoje la heure). Vėliau apostrofas panašiai pradėtas vartoti anglų ir kitose kalbose (I'm vietoje I am).

Šiuo metu įvairios kalbos turi daug taisyklių kaip ir kur jose gali būti rašomas apostrofas. Apostrofas gali būti vartojamas kaip matavimo vienetas, reiškiantis kampo minutes (kampas 28° 15' 25"). Specialiuose tekstuose apostrofas kai kada vartojamas vietoje kabučių.

Lietuvių kalboje apostrofas kartais vartojamas pažymint praleistus balsius (bemirdam’s), prie originalo kalba parašyto vardo, pavardės pridedant lietuvišką galūnę (William'as Shakespeare'as), lietuvišką galūnę pridedant prie santrumpos (TASS'as).Lietuviuzodynas.lt Apostrofas reikšmė

 Tipografinis ir tiesusis apostrofai 
Profesionalų nuomone, „tikrasis“ apostrofas yra figūrinis ( ’ ). Tiesusis apostrofas ( ' ) atsirado pirmosiose spausdinimo mašinėlėse, kur, taupant klavišus, tas pats ženklas buvo vartojamas kaip apostrofas ( ' ), kaip kabutės ( '' ), kaip kampo vienetas ( '  - kampo minutės,  ''  - kampo sekundės), kai kada dar ir kaip šauktukas (prispausdinant tašką apačioje). Angliškai jis ir vadinamas „rašomosios mašinėlės apostrofu“ (). Būtent šis ženklas ir pateko į ASCII kodą ir yra lengvai surenkamas daugelyje klaviatūrų. Kur labai svarbu teisinga tipografija, turėtų būti vartojamas tikrasis („kreivas“) tipografinis apostrofas ( ’ , U+2019, HTML &rsquo;). Tačiau daugelis naudotojų net nelabai žino kaip tokį surinkti savo klaviatūroje (klavišų kombinacija priklauso nuo operacinės sistemos).

 Kodai 
  Simbolis
  Unicode
  Naudojimas
   '
  U+0027
  Tiesusis „mašinėlės“ apostrofas, paveldėtas iš ASCII.
   ’
  U+2019, HTML &rsquo;
  Oficialushttp://unicode.org/Public/UNIDATA/NamesList.txt tipografinis apostrofas.
   ʼ
  U+02BC
  Raidinis (vartotinas, jei apostrofas rašomas ne kaip raidžių atskyriklis, o kaip savarankiška raidė). Taip pasitaiko nedaugelyje kalbų. 
   ʻ
  U+02BB
  Havajiečių
   ˮ
  U+02EE
  Nencų
   ՚
  U+055A 
  Armėniškas
   Ꞌ ꞌ
  U+A78B, U+A78C
  Meksikietiški apostrofai


Išnašos

Kategorija:Diakritiniai ženklai